ब्लास्टिंग से ढह गई पीर बाबा की मजार
भास्कर न्यूज| बागावास चौरासी
कस्बेमें काली पहाड़ी पर स्थित पीर बाबा की मजार सोमवार को खनन के दौरान तेज ब्लास्टिंग से ढह गई, जिससे श्रद्वालुओं में अाक्रोश व्याप्त हो गया। मामले की सूचना पर शाहपुरा थाना प्रभारी मय जाब्ता पहुंचे और आपसी समझाइश करवाकर मामला शांत करवाया।
घटनाक्रम के अनुसार खनन के दौरान काली पहाड़ी पर पीर बाबा की मजार तेज ब्लास्टिंग से गिर पड़ी। सूचना पर काफी लोग पहुंच गए और विरोध प्रदर्शन करने लगे। खननकर्ताओं ने समझाइश का प्रयास किया, लेकिन वे खान मालिक को मौके पर बुलाने की बात पर अड़ गए। सूचना पर शाहपुरा थाना प्रभारी आमीर हसन मय पुलिस जाब्ता पहुंचे ओर घटना की जानकारी ली। उन्होंने खान मालिक से फोन पर वार्ता कर ग्रामीणों को मजार का दुबारा से निर्माण करवाने का आश्वासन दिया। मुनीम प्रहलाद मीणा ने पहाड़ी की चोटी पर 10 फुट चौड़ी 10 फुट लंबी मजार का निर्माण कार्य शुरु करवाया, तब जाकर लोग शांत हुए।
कईहो चुके हैं जख्मीं
पूर्वकंमाडेड महेन्द्र मीणा, पंसस कृष्णा मीणा, हंसराज मीणा, साधुराम मीणा, बलराम मीणा, जगदीश मीणा, मनोज मीणा, रामजीलाल मीणा, बनवारीलाल मीणा, सलीम, बोदूराम आदि ने बताया कि खननकर्ता कई बार तेज ब्लास्टिंग करते है। कई बार तो पथ्तर आधा किमी से भी अधिक दूरी तक उछल कर गिरते है, जिससे कई बार ग्रामीण चोटिल हो चुके है। पूर्व कैप्टन घासीलाल कुम्हार, अभयसिंह, रोहिताश मीणा, राजू मीणा, सुरेश मीणा आदि ने बताया कि मजार पुरानी है।
awa_Deva mai_Deva hin_Deva hin_Deva hin_Deva hin_Deva